pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" เตือน อย่าซื้อยารักษาโควิด-19 ในตลาดมืดกินเอง มั่นใจระบบสาธารณสุขไทยมีเวชภัณฑ์เพียงพอดูแลประชาชน ขอกลุ่มเสี่ยง 608 เร่งเข้ารับการฉีดวัคซีนเข็มกระตุ้น
วันจันทร์ที่ 11 กรกฎาคม 2565
​โฆษกรัฐบาลเผย "นายกฯ" เตือน อย่าซื้อยารักษาโควิด-19 ในตลาดมืดกินเอง มั่นใจระบบสาธารณสุขไทยมีเวชภัณฑ์เพียงพอดูแลประชาชน ขอกลุ่มเสี่ยง 608 เร่งเข้ารับการฉีดวัคซีนเข็มกระตุ้น
​โฆษกรัฐบาลเผย "นายกฯ" เตือน อย่าซื้อยารักษาโควิด-19 ในตลาดมืดกินเอง มั่นใจระบบสาธารณสุขไทยมีเวชภัณฑ์เพียงพอดูแลประชาชน ขอกลุ่มเสี่ยง 608 เร่งเข้ารับการฉีดวัคซีนเข็มกระตุ้น
วันนี้ (11 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยรายงานผู้ป่วยติดเชื้อโควิด-19 พบผู้ติดเชื้อรายใหม่ในประเทศ จํานวน 1,811 ราย ไม่มีผู้ป่วยติดเชื้อจากต่างประเทศ ทําให้มียอดผู้ป่วยสะสม 2,323,419 ราย (ตั้งแต่ 1 มกราคม 2565) หายป่วยกลับบ้าน 2,268 ราย หายป่วยสะสม 2,323,425 ราย (ตั้งแต่ 1 มกราคม 2565) จํานวนผู้ป่วยกําลังรักษา 24,076 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 786 ราย และเสียชีวิต 24 ราย อย่างไรก็ตาม ขณะนี้พบว่า สถานการณ์ยอดผู้ป่วยปอดอักเสบเริ่มมีแนวโน้มเพิ่มขึ้น ซึ่งอาจทําให้มีผู้ป่วยอาการรุนแรงเพิ่มตามสัดส่วนไปด้วย จึงขอความร่วมมือให้กลุ่มเสี่ยง 608 เข้ารับวัคซีนเข็มกระตุ้น โดยเฉพาะผู้สูงอายุ ซึ่งอาจยังมีความเชื่อที่ผิดว่าแม้ฉีดวัคซีนหลายเข็มแต่ยังติดเชื้อทําให้ไม่มารับวัคซีน แต่ต้องย้ําว่าวัคซีนเข็มกระตุ้นจะช่วยลดความรุนแรงของโรคได้ ควบคู่กับการปฏิบัติตนตามมาตรการป้องกันตัวเอง 2U คือ universal prevention และ universal vaccination ด้วย
โฆษกประจําสํานักนายกรัฐมนตรี ยังกล่าวว่า มีการรายงานว่า ขณะนี้พบเกิดกระแสมีการโฆษณา แอบอ้างขายยา รักษาอาการป่วยโรคโควิด-19 ในตลาดมืดหรือการจําหน่ายนอกระบบที่ผิดกฎหมาย เช่น โมลนูพิราเวียร์ (Molnupiravir) ขอประชาชนอย่าหลงเชื่อซื้อยามารับประทานด้วยตัวเองโดยไม่อยู่ภายใต้คําแนะนําของแพทย์ ซึ่งมีความน่ากังวลว่าการใช้ยาโดยไม่มีแพทย์สั่งอาจจะเกิดอันตรายต่อผู้ใช้ ทั้งการใช้ยาที่มากเกินขนาดและอาจทําให้เกิดการดื้อยา หรือทําให้เกิดเชื้อสายพันธุ์ใหม่ ๆ
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความเป็นห่วงและฝากเตือนประชาชน อย่าซื้อยานอกระบบจากตลาดมืดหรือทางออนไลน์มารับประทานเอง เนื่องจากมีความเสี่ยงไม่ปลอดภัย หากติดเชื้อโควิด-19ขอให้เข้าสู่การรักษาตามระบบเพื่อความปลอดภัย เพราะการกินยาโดยไม่ได้อยู่ในความดูแลของแพทย์อาจทําให้เกิดอันตราย โดยแพทย์จะประเมินอาการผู้ป่วยเพื่อสั่งจ่ายยาตามแนวทางเวชปฏิบัติทางการแพทย์ไม่ว่าจะเป็นฟ้าทะลายโจร ฟาวิพิราเวียร์โมลนูพิราเวียร์ หรือแพ็กซ์โลวิดนายกรัฐมนตรียังยืนยันว่าระบบสาธารณสุขไทยมีเวชภัณฑ์เพียงพอสําหรับดูแลประชาชน” นายธนกร กล่าว
รัฐบาลไทย-ข่าวทำเนียบรัฐบาล-กสร. เตือนนายจ้างกิจการขนส่งช่วงสงกรานต์ ห้ามให้ลูกจ้างขับรถเกินเวลา หากเกิดอุบัติเหตุต้องได้รับโทษ
วันจันทร์ที่ 4 เมษายน 2565
กสร. เตือนนายจ้างกิจการขนส่งช่วงสงกรานต์ ห้ามให้ลูกจ้างขับรถเกินเวลา หากเกิดอุบัติเหตุต้องได้รับโทษ
กรมสวัสดิการและคุ้มครองแรงงาน (กสร.) เตือนนายจ้างกิจการขนส่งทางบกในช่วงเทศกาลสงกรานต์ ห้ามให้ลูกจ้างขับขี่ยานพาหนะเกินวันละ 8 ชั่วโมง OT ไม่เกิน 2 ชม. ไม่ดื่มแอลกอฮอล์ขณะเดินทาง และปฏิบัติตามกฎหมายอย่างเคร่งครัด เพื่อลดอุบัติเหตุทางถนน
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า ช่วงวันหยุดยาวเทศกาลสงกรานต์ ในวันปีใหม่ไทยที่พี่น้องแรงงานทุกคนรอคอยที่จะได้มีความสุขกับครอบครัว แต่ยังมีอีกหลายอาชีพที่ยังคงทํางานอยู่ในช่วงเทศกาลนี้ เช่น ลูกจ้างขับรถ ซึ่งมีแนวโน้มประสบอุบัติเหตุจากการทํางานในช่วงสงกรานต์สูง เนื่องจากเกิดอุบัติเหตุบนท้องถนนขึ้นบ่อยครั้ง โดยเฉพาะรถโดยสารสาธารณะ ส่งผลให้มีผู้บาดเจ็บ เสียชีวิตจํานวนมาก สร้างความสูญเสียทั้งต่อชีวิตและทรัพย์สินของทั้งฝ่ายลูกจ้างและนายจ้าง สาเหตุมาจากหลายปัจจัย อาทิ ขับรถด้วยความเร็ว ประมาท พักผ่อนน้อย หรือดื่มเครื่องดื่มแอลกอฮอล์ โดยช่วงเทศกาลสงกรานต์ปีนี้มีวันหยุดต่อเนื่องระหว่างวันที่ 13 – 17 เมษายน 2565 รวม 5 วัน และคาดว่าจะมีประชาชนเดินทางกลับภูมิลําเนาหรือท่องเที่ยวเป็นจํานวนมาก ทําให้พนักงานขับรถต้องทํางานหนักมากขึ้น จึงฝากเตือนไปยังนายจ้าง สถานประกอบกิจการประเภทขนส่งทางบก ให้รณรงค์เรื่องการขับขี่ปลอดภัย พร้อมทั้งกํากับดูแลการปฏิบัติงานให้เป็นไปตามกฎหมายแรงงานอย่างเคร่งครัด รวมถึงต้องปฏิบัติตามาตรการการควบคุมและป้องกันการแพร่ระบาดของโรคติดเชื้อไวรัสโคโรนา 2019 (COVID - 19) อย่างเคร่งครัด เพื่อป้องกันผลกระทบจากการเดินทางและการควบคุมการแพร่ระบาดของโรค
อธิบดี กสร.กล่าวทิ้งท้ายว่า การทํางานปกติของลูกจ้าง ทํางานได้ไม่เกินวันละ 8 ชั่วโมง หากทํางานล่วงเวลาต้องไม่เกิน 2 ชั่วโมง โดยต้องได้รับความยินยอมจากลูกจ้าง หลังจากที่ลูกจ้างขับรถมาแล้ว 4 ชั่วโมง ต้องมีเวลาพักผ่อนติดต่อกันอย่างน้อย 1 ชั่วโมง และในวันถัดไปห้ามให้ลูกจ้างเริ่มทํางานก่อนครบเวลา 10 ชั่วโมง หลังสิ้นสุดการทํางานของวันที่ล่วงมาแล้วทั้งนี้ หากนายจ้าง ลูกจ้าง มีข้อสงสัยเกี่ยวสิทธิหน้าที่ และการปฏิบัติตามแนวทางนี้ให้ติดต่อสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ก.อุต ฯ ลงพื้นที่สมุทรปราการติดตามการขนย้ายสไตรีนโมโนเมอร์ของบริษัท หมิงตี้ฯ
วันอังคารที่ 13 กรกฎาคม 2564
ก.อุต ฯ ลงพื้นที่สมุทรปราการติดตามการขนย้ายสไตรีนโมโนเมอร์ของบริษัท หมิงตี้ฯ
นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่โรงงานบริษัท หมิงตี้ เคมิคอล จํากัด จังหวัดสมุทรปราการ เพื่อตรวจติดตามการขนย้ายสารสไตรีนโมโนเมอร์ ซึ่งเป็นกากอุตสาหกรรมที่ปนเปื้อนจากเหตุเพลิงไหม้ไปเผาทําลาย
เมื่อวันที่ 12 กรกฎาคม 2564 นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยนางพงษ์ศิริ วรรณศรี ผู้อํานวยการกองตรวจราชการ นายอํานวย สุวรรณรักษ์ อุตสาหกรรมจังหวัดสมุทรปราการ สํานักงานปลัดกระทรวงอุตสาหกรรม นายพฤกษ์ ศิโรรัตนเศรษฐ์ ผู้อํานวยการกองบริหารจัดการกากอุตสาหกรรม กรมโรงงานอุตสาหกรรม และคณะ ลงพื้นที่โรงงานบริษัท หมิงตี้ เคมิคอล จํากัด จังหวัดสมุทรปราการ เพื่อตรวจติดตามการขนย้ายสารสไตรีนโมโนเมอร์ ซึ่งเป็นกากอุตสาหกรรมที่ปนเปื้อนจากเหตุเพลิงไหม้ไปเผาทําลาย ณ บริษัท อัคคีปราการ จํากัด (มหาชน) นิคมบางปู จังหวัดสมุทรปราการ ซึ่งห่างจากที่เกิดเหตุประมาณ 24 กม. โดยเตาเผากากอุตสาหกรรมของบริษัท อัคคีปราการเป็นเตาเผากากอุตสาหกรรมที่เป็นของเสียอันตราย ซึ่งเป็นไปตามมาตรฐานสากล มีกําลังการเผาประมาณ 200 ตัน/วัน ซึ่งเป็นการเผาด้วยห้องเผา 2 ห้องเผา โดยห้องเผาแรกเผาที่อุณหภูมิประมาณ 800 องศาเซลเซียส เมื่อของเสียเป็นไอสารอินทรีย์จะเข้าห้องเผาที่สอง ซึ่งมีอุณหภูมิประมาณ 900-1200 องศาเซลเซียส ซึ่งจะทําให้สารพิษถูกเผาจนสมบูรณ์เป็น คาร์บอนไดออกไซด์และน้ํา โดยน้ําที่ถูกเผาจะเข้าสู่ Quench tower ลดอุณหภูมิจาก 1100 องศาเซลเซียส เหลือ 200 องศาเซลเซียส แล้วจึงระบายออกสู่บรรยากาศ (มีการติดตั้ง CEMs online มาที่ศูนย์เฝ้าระวังฯ กรมโรงงานอุตสาหกรรม)
ขณะนี้กรมโรงงานอุตสาหกรรมและสํานักงานอุตสาหกรรมจังหวัดสมุทรปราการ ได้ดําเนินการอย่างเร่งด่วนเพื่อให้บริษัท อัคคีปราการ จํากัด ช่วยอํานวยความสะดวกขน styrene waste โดยรถแท็งค์ จํานวน 5 คัน และรถสํารองอีก 5 คัน โดยรถหนึ่งคันจะสูบบรรจุ waste ได้ 12-15 ลูกบาศก์เมตร เพื่อเคลื่อนย้ายจาก บริษัท หมิงตี้ฯ ถนนกิ่งแก้ว มายังนิคมอุตสาหกรรมบางปู โดยใช้เวลาประมาณ 3 ชั่วโมงในขนย้ายไปเผา ซึ่งขณะนี้ขนย้ายไปแล้วประมาณ 300 ตัน
โดยขณะที่มีการขนย้ายจะมีการป้องกันอันตรายด้วยการคลุมด้วยก๊าซไนโตรเจนซึ่งเป็นก๊าซเฉื่อยด้วย ซึ่งคาดว่าในสัปดาห์หน้าก็จะเร่งดําเนินการเผาตามกระบวนการทํางานของบริษัท อัคคีปราการฯ ต่อไป
นอกจากนี้ กองวิจัยและเตือนภัยมลพิษโรงงาน กรมโรงงานอุตสาหกรรม จะนํารถมาติดตั้งตรวจวัดคุณภาพอากาศ ใกล้ๆ กับที่ตั้งโรงงานหมินตี้ จํานวน 2 คัน เพื่อสร้างความมั่นใจให้กับประชาชนในพื้นที่และจะดําเนินการเก็บตัวอย่างน้ําเพื่อตรวจวิเคราะห์และดูการเปลี่ยนแปลงอีก 2 เดือน ตามข้อสั่งการของปลัดกระทรวงอุตสาหกรรมต่อไป
รัฐบาลไทย-ข่าวทำเนียบรัฐบาล-สธ.เผยฉีดวัคซีนได้ครอบคลุมทุกกลุ่มเป้าหมายร้อยละ 60-70 ตั้งเป้าปีหน้าเพิ่มความครอบคลุมให้ได้ร้อยละ 80
วันศุกร์ที่ 24 ธันวาคม 2564
สธ.เผยฉีดวัคซีนได้ครอบคลุมทุกกลุ่มเป้าหมายร้อยละ 60-70 ตั้งเป้าปีหน้าเพิ่มความครอบคลุมให้ได้ร้อยละ 80
กระทรวงสาธารณสุข เผยยังเฝ้าระวังผู้เดินทางเข้าประเทศทางท่าอากาศยานทุกระบบเข้มงวด ส่วนการฉีดวัคซีนเข็มแรกขณะนี้ครอบคลุมทุกกลุ่มเป้าหมายร้อยละ 60-70 แล้ว พร้อมเดินหน้าฉีดวัคซีนต่อเนื่อง
กระทรวงสาธารณสุข เผยยังเฝ้าระวังผู้เดินทางเข้าประเทศทางท่าอากาศยานทุกระบบเข้มงวด ส่วนการฉีดวัคซีนเข็มแรกขณะนี้ครอบคลุมทุกกลุ่มเป้าหมายร้อยละ 60-70 แล้ว พร้อมเดินหน้าฉีดวัคซีนต่อเนื่อง จัดบริการฉีดวัคซีนในคลินิคฝากครรภ์ อํานวยความสะดวกให้กลุ่มหญิงตั้งครรภ์เข้าถึงวัคซีนมากขึ้น ตั้งเป้าปีหน้าเพิ่มครอบคลุมให้ได้ร้อยละ 80 แนะปรับกิจกรรมในเทศกาลปีใหม่ เช่น รวมกลุ่มขนาดเล็ก สวดมนต์ที่บ้าน เพื่อลดความเสี่ยงการรับและแพร่เชื้อโควิด 19
วันนี้ (24 ธันวาคม 2564) ที่ ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวว่า สถานการณ์โรคโควิด 19 ในประเทศไทยขณะนี้แนวโน้มพบผู้ติดเชื้อ ผู้ป่วยอาการหนัก และผู้เสียชีวิตลดลง โดยวันนี้มีผู้ติดเชื้อรายใหม่ 2,671 ราย รักษาหาย 2,766 ราย เสียชีวิต 27 ราย ในส่วนการเฝ้าระวังสําหรับผู้ที่เดินทางมาจากต่างประเทศทางท่าอากาศยานตั้งแต่วันที่ 1-23 ธันวาคม 2564 สะสม 205,568 ราย เพิ่มขึ้นจากเดือนพฤศจิกายน โดยกระทรวงสาธารณสุขมีการดําเนินการอย่างเข้มงวดเพื่อไม่ให้เกิดการแพร่ระบาด ทุกรายต้องปฏิบัติตามข้อกําหนดและเข้าระบบการตรวจหาเชื้อของกระทรวงสาธารณสุข ซึ่งตรวจพบการติดเชื้อในระบบ Test & Go 334 ราย คิดเป็นร้อยละ 0.19 Sandbox 58 ราย คิดเป็นร้อยละ 0.24 และ Quarantine 133 ราย คิดเป็นร้อยละ 3.00 รวมทั้งหมด 525 ราย คิดเป็นร้อยละ 0.26
นายแพทย์เฉวตสรร กล่าวต่อว่า สําหรับการฉีดวัคซีนโควิด 19 ขณะนี้ฉีดสะสมแล้ว 101,609,859 โดส เป็นเข็มแรก 50,861,722 ราย เข็มสอง 45,016,506 ราย และเข็มสาม 5,731,631 ราย มีจังหวัดที่ฉีดเข็มแรกได้ครอบคลุมกลุ่มประชากรร้อยละ 70 ขึ้นไป 18 จังหวัด ร้อยละ 60-69 มี 21 จังหวัด และร้อยละ 50-59 มี 38 จังหวัด และภาพรวมการฉีดวัคซีนเข็มแรกครอบคลุมทุกกลุ่มเป้าหมายร้อยละ 60-70 แล้ว ยกเว้นกลุ่มหญิงตั้งครรภ์ที่ยังเข้ารับการฉีดวัคซีนน้อย กระทรวงสาธารณสุขและเครือข่ายโรงพยาบาลได้เร่งประชาสัมพันธ์และจัดบริการฉีดวัคซีนให้ในคลินิคฝากครรภ์ เพื่ออํานวยความสะดวก ลดอาการป่วยหนักและเสียชีวิตในหญิงตั้งครรภ์ โดยในปี 2565จะเดินหน้าฉีดวัคซีนให้ครอบคลุมประชากรร้อยละ 80
“เทศกาลปีใหม่ เป็นช่วงที่ประชาชนมักเดินทางไปพบญาติผู้ใหญ่ ดังนั้นหากคิดว่าตนเองมีความเสี่ยงควรตรวจหาเชื้อด้วยชุดตรวจ ATK ทั้งก่อนไปและก่อนกลับจากเทศกาล รวมทั้งปรับกิจกรรมให้มีความเสี่ยงน้อยลง เช่น รวมกลุ่มขนาดเล็ก สวมหน้ากากตลอดเวลาเมื่อมีการพูดคุยกัน เปลี่ยนจากสวดมนต์ข้ามปีที่วัดเป็นที่บ้านส่วนร้านขายอาหารเครื่องดื่มต้องเข้มงวด COVID Free Setting” นายแพทย์เฉวตรสรรกล่าว
*********************************** 24 ธันวาคม 2564
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี มอบคำขวัญเนื่องในวันเด็กแห่งชาติ ประจำปี 2565
วันพุธที่ 22 ธันวาคม 2564
พลเอก ประยุทธ์ จันทร์โอชา นายกรัฐมนตรี มอบคําขวัญเนื่องในวันเด็กแห่งชาติ ประจําปี 2565
พลเอก ประยุทธ์ จันทร์โอชา นายกรัฐมนตรี มอบคําขวัญเนื่องในวันเด็กแห่งชาติ ประจําปี 2565
พลเอก ประยุทธ์ จันทร์โอชา นายกรัฐมนตรี มอบคําขวัญเนื่องในวันเด็กแห่งชาติ ประจําปี 2565 ว่า
“รู้คิด รอบคอบ รับผิดชอบต่อสังคม”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แนะประชาชนอย่าวิตกกังวลเชื้อโควิด-19 สายพันธุ์โอมิครอน BA.4/BA.5 สธ. ติดตามสถานการณ์อย่างใกล้ชิด ย้ำไทยมีระบบเฝ้าระวังผู้ป่วยหนักและสายพันธุ์ย่อยต่อเนื่อง
วันอาทิตย์ที่ 26 มิถุนายน 2565
โฆษกรัฐบาลเผย นายกฯ แนะประชาชนอย่าวิตกกังวลเชื้อโควิด-19 สายพันธุ์โอมิครอน BA.4/BA.5 สธ. ติดตามสถานการณ์อย่างใกล้ชิด ย้ําไทยมีระบบเฝ้าระวังผู้ป่วยหนักและสายพันธุ์ย่อยต่อเนื่อง
โฆษกรัฐบาลเผย นายกฯ แนะประชาชนอย่าวิตกกังวลเชื้อโควิด-19 สายพันธุ์โอมิครอน BA.4/BA.5 สธ. ติดตามสถานการณ์อย่างใกล้ชิด ย้ําไทยมีระบบเฝ้าระวังผู้ป่วยหนักและสายพันธุ์ย่อยต่อเนื่อง
วันนี้ (26 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอประชาชนอย่าตื่นตระหนกการกลายพันธ์ของไวรัสโควิด-19 สาธารณสุขได้ติดตามเชื้อโควิด-19 สายพันธุ์โอมิครอน BA.4/BA.5 อย่างใกล้ชิด แม้องค์การอนามัยโลกจะจัดให้เป็นสายพันธุ์ที่น่ากังวลและต้องเฝ้าระวัง (VOC lineages under monitoring :VOC-LUM) เนื่องจากมีความสามารถในการแพร่เชื้อเพิ่มขึ้น หลบภูมิคุ้มกันได้มากขึ้น แต่ยังไม่มีหลักฐานเพียงพอว่ามีความรุนแรงมากขึ้น ซึ่งกระทรวงสาธารณสุขของประเทศไทยจัดระบบเฝ้าระวังผู้ป่วยหนักและสายพันธุ์ย่อยต่อเนื่อง รวมทั้งเน้นฉีดวัคซีนเข็มกระตุ้น เพื่อช่วยเพิ่มภูมิคุ้มกัน ลดโอกาสการติดเชื้อ ป้องกันอาการรุนแรงและเสียชีวิต ขณะเดียวกันก็ขอให้ประชาชนปฏิบัติตนตามข้อแนะนําด้านสุขอนามัยต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,378 ราย จําแนกเป็น ผู้ติดเชื้อในประเทศ 2,376 ราย และผู้ป่วยมาจากต่างประเทศ 2 ราย ผู้เสียชีวิต 17 ราย ผู้ที่กําลังรักษาตัว 23,313 ราย และมียอดผู้ที่หายป่วยกลับบ้านแล้ว 1,834 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,290,720 ราย จํานวนผู้ที่หายป่วยสะสมจํานวน 2,291,756 ราย จํานวนผู้ป่วยปอดอักเสบรักษาตัวอยู่ในโรงพยาบาล 601 ราย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวง มอบกรมราชทัณฑ์เร่งประสานสำนักงบประมาณเบิกงบกลางเคลียร์ค่าอาหารช่วยผู้ประกอบการ ย้ำมาตรการรับของเข้าเรือนจำต้องฆ่าเชื้อเข้มข้น หวังลดการแพร่ระบาดในคุก
วันพุธที่ 11 สิงหาคม 2564
รัฐมนตรีว่าการกระทรวง มอบกรมราชทัณฑ์เร่งประสานสํานักงบประมาณเบิกงบกลางเคลียร์ค่าอาหารช่วยผู้ประกอบการ ย้ํามาตรการรับของเข้าเรือนจําต้องฆ่าเชื้อเข้มข้น หวังลดการแพร่ระบาดในคุก
รัฐมนตรีว่าการกระทรวงยุติธรรม มอบกรมราชทัณฑ์เร่งประสานสํานักงบประมาณเบิกงบกลางเคลียร์ค่าอาหารช่วยผู้ประกอบการ ย้ํามาตรการรับของเข้าเรือนจําต้องฆ่าเชื้อเข้มข้นอย่าให้เชื้อโควิดหลุดเข้าไป หวังลดผู้ติดเชื้อ-การแพร่ระบาดในคุก
เมื่อเวลา 11.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในขณะนี้ตนได้สั่งการให้เรือนจําทุกแห่งมีมาตรการที่เข้มข้นในการควบคุมโควิด-19 โดยเฉพาะในเรื่องของอาหารที่จะต้องรักษาความสะอาดและฆ่าเชื้อวัตถุดิบที่นําเข้ามาจากผู้ขนส่งให้ดี เพราะหากทําได้ไม่ดีอาจจะมีเชื้อหลุดเข้าสู่เรือนจําได้ นอกจากนี้ตนต้องขอขอบคุณอธิบดีกรมราชทัณฑ์ที่สั่งปรับเมนูช่วยสินค้าเกษตร ตามที่รัฐบาลร้องขอให้ช่วยเหลือเกษตรกร เนื่องจากราคาสินค้าเกษตรตกต่ํา เช่น มังคุด ลําไย นอกจากนี้ตนได้รับเรื่องการทวงถามถึงหนี้ค่าอาหาร 3 พันกว่าล้านบาท จากผู้ประกอบการที่ส่งสินค้าให้กับกรมราชทัณฑ์ในการนําไปทําอาหารในเรือนจําให้กับผู้ต้องขังทั่วประเทศ ซึ่งตนได้ประสานสํานักงบประมาณแล้ว ซึ่งได้รับการชี้แจงมาว่า ต้องของบประมาณกลางมาช่วยจ่ายตรงจุดนี้ ดังนั้นหน่วยงานที่เกี่ยวข้องต้องรีบประสานและดําเนินการยื่นเรื่องเพื่อนําเงินดังกล่าวมาจ่ายให้กับผู้ประกอบการเพื่อช่วยเหลือพวกเขาไม่ให้เดือดร้อนหรือขาดรายได้ เพราช่วงวิกฤตโควิดเช่นนี้ผู้ประกอบการและประชาชนกําลังลําบากในการประกอบอาชีพ
"วันนี้เราต้องเร่งเคลียร์ค่าอาหาร เพื่อช่วยเหลือผู้ประกอบให้อยู่ได้ วันนี้วิกฤตโควิด-19 กระทบกับผู้ประกอบการมากพออยู่แล้ว ดังนั้นเราต้องช่วยกันให้พวกเขาอยู่ได้ อย่าเดือดร้อน ขาดทุนและขาดสภาพคล่องไปมากกว่านี้" นายสมศักดิ์ กล่าว
รัฐบาลไทย-ข่าวทำเนียบรัฐบาล-กรมการขนส่งทางบก แนะนำเลือกใช้บริการรถจักรยานยนต์สาธารณะถูกกฎหมาย สังเกตแผ่นป้ายทะเบียนสีเหลือง ผู้ขับขี่สวมเสื้อวิน ข้อมูลบนบัตรประจำตัวและรถต้องถูกต้องและตรงกัน
วันเสาร์ที่ 5 กุมภาพันธ์ 2565
กรมการขนส่งทางบก แนะนําเลือกใช้บริการรถจักรยานยนต์สาธารณะถูกกฎหมาย สังเกตแผ่นป้ายทะเบียนสีเหลือง ผู้ขับขี่สวมเสื้อวิน ข้อมูลบนบัตรประจําตัวและรถต้องถูกต้องและตรงกัน
มั่นใจ ปลอดภัย มีประวัติผู้ขับขี่ สามารถติดตามตัวกรณีเกิดเหตุร้องเรียนได้ทันที
นางพรรณี พุ่มพันธ์ รองอธิบดีกรมการขนส่งทางบก เปิดเผยว่า รถจักรยานยนต์สาธารณะ ถือเป็นอีกหนึ่งทางเลือกการเดินทางที่ประชาชนเลือกใช้บริการ เพราะมีความสะดวกรวดเร็ว เข้า - ออกซอยหรือถนนที่มีขนาดเล็กได้อย่างคล่องตัวกว่ารถโดยสารประเภทอื่น ซึ่งกรมการขนส่งทางบกให้ความสําคัญกับการกํากับดูแลการให้บริการรถจักรยานยนต์สาธารณะให้มีความปลอดภัยและเป็นการสร้างความเชื่อมั่นให้แก่ประชาชน อาทิ การจัดผู้ตรวจการลงพื้นที่อํานวยความสะดวกและตรวจสอบการให้บริการรถจักรยานยนต์สาธารณะต่อเนื่องเป็นประจํา โดยรถจักรยานยนต์ที่สามารถนํามารับส่งผู้โดยสารได้ต้องจดทะเบียนเป็นรถจักรยานยนต์สาธารณะ (ป้ายเหลือง) ต้องมีที่ตั้งวินตามที่ได้รับอนุญาตและให้บริการในเส้นทางหรือพื้นที่ที่ได้รับอนุญาตเท่านั้น ในส่วนของผู้ขับขี่ต้องมีใบอนุญาตขับรถจักรยานยนต์สาธารณะ ต้องแต่งกายตามที่ราชการกําหนดและสวมเสื้อวินที่แสดงบัตรประจําตัวและหมายเลขประจําตัวที่ถูกต้องตรงกันเพื่อให้สังเกตได้ชัดเจน ในขณะที่การเรียกเก็บอัตราค่าโดยสารต้องเป็นไปตามที่ทางราชการกําหนด โดยต้องติดตั้งป้ายแสดงอัตราค่าโดยสารให้ประชาชนรับทราบอย่างชัดเจนในบริเวณที่ตั้งวินด้วย การเข้มงวดตรวจสอบและดําเนินการตามกฎหมายกับรถจักรยานยนต์ส่วนบุคคลที่ลักลอบให้บริการประชาชน เนื่องจากทั้งรถและคนไม่ผ่านการตรวจสอบประวัติอาชญากรรมจากสํานักงานตํารวจแห่งชาติ ไม่มีใบอนุญาตขับรถจักรยานยนต์สาธารณะที่ถูกต้อง ไม่ปรากฏข้อมูลประวัติผู้ขับรถสาธารณะของกรมการขนส่งทางบก ซึ่งจะทําให้ยากแก่การติดตามตัวมาลงโทษ รวมถึงผู้โดยสารจะไม่ได้รับการคุ้มครองสิทธิตามกฎหมายกรณีเกิดเหตุไม่พึงประสงค์หรือเกิดอุบัติเหตุ การสนับสนุนการใช้แอปพลิเคชันเรียกใช้บริการรถจักรยานยนต์สาธารณะรับส่งผู้โดยสารที่ถูกกฎหมาย เพื่อยกระดับการให้บริการรถโดยสารสาธารณะให้สามารถตอบสนองความต้องการประชาชน เกิดประโยชน์กับระบบการขนส่งสาธารณะ ภายใต้กรอบที่กฎหมายอนุญาต
รองอธิบดีกรมการขนส่งทางบก กล่าวเพิ่มเติมว่า นอกจากนี้ กรมการขนส่งทางบก ยังมีมาตรการดําเนินการลงโทษตามกฎหมาย มาตรการตัดคะแนนในอนุญาตขับรถ และการเปรียบเทียบปรับทันที กับผู้ขับขี่รถจักรยานยนต์ส่วนบุคคลที่นํามารับส่งผู้โดยสารอันเป็นการฝ่าฝืนกฎหมาย ทั้งนี้ เพื่อให้ประชาชนได้รับการบริการที่ดี มีความมั่นใจ มีความปลอดภัย และได้รับการให้บริการที่เป็นธรรม จึงแนะนําให้เลือกใช้บริการรถจักรยานยนต์สาธารณะที่ถูกกฎหมาย โดยสังเกตจากแผ่นป้ายทะเบียนสีเหลือง หากประชาชนพบปัญหาจากการใช้บริการรถโดยสารสาธารณะ สามารถร้องเรียนมายังกรมการขนส่งทางบก ระบุรายละเอียดรถที่กระทําความผิด หรือบันทึกภาพนิ่งหรือภาพเคลื่อนไหว ที่เห็นหมายเลขทะเบียนรถได้ชัดเจน เพื่อให้กระบวนการติดตามตัวผู้กระทําผิดมาลงโทษเป็นไปด้วยความรวดเร็ว ส่งข้อมูลได้ที่
-ศูนย์คุ้มครองผู้โดยสารและรับเรื่องร้องเรียน สายด่วน 1584 ตลอด 24 ชั่วโมง
-Line ID “@1584dlt”
-เว็บไซต์ http://ins.dlt.go.th/cmpweb/
-E-Mail : dlt_1584complain@hotmail.com
-เฟซบุ๊ก “1584 ร้องเรียนรถโดยสารสาธารณะ”
กรมการขนส่งทางบกจึงขอให้ประชาชนเลือกใช้บริการรถจักรยานยนต์สาธารณะที่ถูกต้องตามกฎหมาย เพื่อความปลอดภัยในการใช้บริการและได้รับการคุ้มครองสิทธิประโยชน์ตามกฎหมาย
รัฐบาลไทย-ข่าวทำเนียบรัฐบาล-นายกรัฐมนตรีห่วงน้ำท่วมภาคใต้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งเข้าช่วยเหลือ
วันเสาร์ที่ 27 พฤศจิกายน 2564
นายกรัฐมนตรีห่วงน้ําท่วมภาคใต้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งเข้าช่วยเหลือ
ผู้ประสบอุทกภัยในพื้นที่ภาคใต้จากอิทธิพลของหย่อมความกดอากาศต่ําปกคลุมภาคใต้ตอนล่าง
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าท่านนายกรัฐมนตรีมีความห่วงใยถึงสถานการณ์อุทกภัยพื้นที่ภาคใต้จากอิทธิพลของหย่อมความกดอากาศต่ําปกคลุมภาคใต้ตอนล่าง ทําให้เกิดฝนตกหนักต่อเนื่องตั้งแต่วันที่ 21 - 26 พฤศจิกายน โดยเฉพาะที่จังหวัดชุมพร เกิดน้ําป่าไหลหลากส่งผลกระทบในหลายพื้นที่ ได้แก่ อ.ทุ่งตะโก อ.หลังสวน อ.พะโต๊ะ และ อ.ละแม เกิดน้ําท่วมเป็นวงกว้าง บ้านเรือนประชาชนได้รับความเสียหาย และถนนสายต่าง ๆ ที่ติดต่อระหว่างตัวอําเภอ ตําบล และหมู่บ้านต่าง ๆ ไม่สามารถสัญจรได้
ตนได้สั่งการด่วนที่สุดให้กรมเจ้าท่าตั้งศูนย์ช่วยเหลือผู้ประสบภัยจากพายุ โดยสํานักงานเจ้าท่าภูมิภาคที่ 4 และสํานักงานพัฒนาและบํารุงรักษาทางน้ําที่ 6 ตั้งศูนย์ช่วยเหลือผู้ประสบภัยในพื้นที่รวม 2 ศูนย์ ประกอบด้วย เจ้าหน้าที่ประจําศูนย์ฯ รวม 9 นาย รถยนต์ 3 คัน เรือ 2 ลํา และเมื่อวันที่ 26 พฤศจิกายนที่ผ่านมา เจ้าหน้าที่ได้นําเรือจํานวน 2 ลํา ได้แก่ เรือพระราชทาน01 พร้อมถุงยังชีพ จํานวน 20 ถุง ข้าวกล่อง 100 กล่อง และน้ําดื่ม จํานวน 400 ขวด ออกเดินทางช่วยเหลือผู้ประสบอุทกภัยพื้นที่ตําบลนาพญา อําเภอหลังสวน รวมทั้งนําเรือพระราชทาน02 พร้อมข้าวกล่อง 100 กล่อง และน้ําดื่ม 200 ขวด เข้าช่วยเหลือในพื้นตําบลบางมะพร้าว อําเภอหลังสวน และจากอิทธิพลดังกล่าวอาจส่งผลให้คลื่นลมบริเวณอ่าวไทยมีกําลังแรงขึ้น โดยเฉพาะบริเวณที่มีฝนฟ้าคะนองจึงให้กรมเจ้าท่าติดตามข้อมูลและประกาศกรมอุตุนิยมวิทยาอย่างใกล้ชิดเพื่อติดตามข้อมูลสภาพอากาศ สําหรับประกาศแจ้งเตือนชาวเรือให้ใช้ความระมัดระวังหรืองดการเดินเรือในพื้นที่เสี่ยงภัยและมีคลื่นสูงในระยะนี้
รัฐบาลไทย-ข่าวทำเนียบรัฐบาล-นายกฯ สั่งการหน่วยงานที่เกี่ยวข้องเร่งแก้ปัญหากรณีประชาชนถูกหักเงินบัญชีธนาคารผิดปกติ พร้อมดูแล – คืนเงินให้ผู้เสียหาย
วันจันทร์ที่ 18 ตุลาคม 2564
นายกฯ สั่งการหน่วยงานที่เกี่ยวข้องเร่งแก้ปัญหากรณีประชาชนถูกหักเงินบัญชีธนาคารผิดปกติ พร้อมดูแล – คืนเงินให้ผู้เสียหาย
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการให้หน่วยงานที่เกี่ยวข้องตรวจสอบและเร่งแก้ไขปัญหา หลังพบประชาชนถูกหักเงินจากบัญชีธนาคาร บัตรเครดิต หรือบัตรเดบิตอย่างผิดปกติเป็นจํานวนมาก
.
ล่าสุด สมาคมธนาคารไทยและธนาคารแห่งประเทศไทยได้ออกแถลงการณ์ชี้แจงว่า เบื้องต้นพบว่าไม่ได้เกิดจากการรั่วไหลของข้อมูลธนาคารแต่เป็นรายการจากการทําธุรกรรมกับร้านค้าออนไลน์ที่จดทะเบียนในต่างประเทศเป็นส่วนใหญ่ และไม่ใช่แอปฯ หักเงินตามที่ปรากฏเป็นข่าว
.
ขณะนี้ธนาคารเจ้าของบัตรได้ระงับการใช้บัตรของประชาชนที่มีรายการผิดปกติแล้ว พร้อมเร่งตรวจสอบร้านค้าที่มีธุรกรรมที่ผิดปกติ หากประชาชนพบความผิดปกติของธุรกรรมบัญชี สามารถติดต่อ Call center หรือสาขาของธนาคารผู้ออกบัตรได้ทันที และจะเร่งคืนเงินให้ผู้เสียหายโดยเร็วต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการเร่งรัดพัฒนาบุคลากรด้านความมั่นคงปลอดภัยไซเบอร์
วันศุกร์ที่ 27 สิงหาคม 2564
โครงการเร่งรัดพัฒนาบุคลากรด้านความมั่นคงปลอดภัยไซเบอร์
วันศุกร์ที่ 27 สิงหาคม 2564
Your browser does not support the audio element.
;
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทําโครงการพัฒนาบุคลากรที่ปฏิบัติหน้าที่รับผิดชอบการรักษาความมั่นคงปลอดภัยแก่ระบบสารสนเทศของหน่วยงานต่าง ๆ ทั้งรัฐและเอกชน ตามนโยบายและแผนว่าด้วยการรักษาความมั่นคงปลอดภัยไซเบอร์ เพื่อยกระดับทักษะความสามารถ และความรู้ความเข้าใจ โดยมีเป้าหมายสร้างบุคลากรและผู้เชี่ยวชาญด้านการรักษาความมั่นคงปลอดภัยไซเบอร์ในหน่วยงานต่าง ๆ ให้รู้เท่าทัน สามารถเฝ้าระวัง ป้องกัน และลดความเสี่ยงจากภัยคุกคามทางไซเบอร์ให้แก่ระบบสารสนเทศของหน่วยงานและระบบสารสนเทศที่สําคัญของประเทศได้ โดยกําหนดเป้าหมายระยะที่ 1 พัฒนาบุคลากร 2,250 คน ให้แล้วเสร็จภายใน 1 ปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ เผยคณะกรรมการนโยบายพัฒนาสุกรและผลิตภัณฑ์ (Pig Board)
วันพฤหัสบดีที่ 16 กันยายน 2564
ปลัดเกษตรฯ เผยคณะกรรมการนโยบายพัฒนาสุกรและผลิตภัณฑ์ (Pig Board)
ปลัดเกษตรฯ เผยคณะกรรมการนโยบายพัฒนาสุกรและผลิตภัณฑ์ (Pig Board) เตรียมนําโครงการฟื้นฟูเยียวยา และปรับโครงสร้างการเลี้ยงสุกรของเกษตรกรรายกลาง ถึงรายย่อยทั้งประเทศ เพื่อเพิ่มศักยภาพการแข่งขันแบบยั่งยืน เข้าพิจารณาอีกครั้งใน 45 วัน
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการนโยบายพัฒนาสุกรและผลิตภัณฑ์ (Pig Board) โดยมีนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายชัยวัฒน์ โยธคล รองอธิบดีกรมปศุสัตว์ และกรรมการ/ผู้แทนจากหน่วยงานต่างๆ ทั้งภาครัฐ ภาคเอกชน ผู้ประกอบการ เข้าร่วมการประชุม ณ ห้องประชุมกระทรวงเกษตรและสหกรณ์ ว่า การประชุมมีวาระเพื่อพิจารณาที่สําคัญ 3 เรื่อง ดังนี้ 1.สภาเกษตรกรแห่งชาติ ได้เสนอโครงการฟื้นฟูเยียวยา และปรับโครงสร้างการเลี้ยงสุกรของเกษตรกรรายกลาง ถึงรายย่อยทั้งประเทศเพื่อเพิ่มศักยภาพการแข่งขันแบบยั่งยืน 2.การคัดเลือกคณะกรรมการภาคเอกชนและกรรมการผู้ทรงคุณวุฒิในคณะกรรมการฯ (pig board).
สําหรับโครงการฟื้นฟูเยียวยา และปรับโครงสร้างการเลี้ยงสุกรของเกษตรกรรายกลางถึงรายย่อยทั้งประเทศ เพื่อเพิ่มศักยภาพการแข่งขันแบบยั่งยืน ผู้แทนจากสภาเกษตรกรแห่งชาติได้เสนอโครงการดังกล่าว 3 มาตรการ ประกอบด้วย 1. มาตรการเร่งด่วน ที่ต้องดําเนินการทันที เสนอให้มีมาตรการต่างๆ ในการลดความเสี่ยงและการควบคุมโรคในสุกร รวมถึงการเยียวยาเกษตรกรที่ได้รับผลกระทบจากโรคในสุกร 2. ระยะปานกลาง เสนอให้เร่งรัดให้กรมปศุสัตว์เพิ่มศักยภาพในการตรวจวินิจฉัย ชันสูตรโรค ที่ได้มาตรฐาน เพื่อให้บริการแก่เกษตรกรอย่างมีประสิทธิภาพและรวดเร็ว และสนับสนุนให้มีการวิจัย และพัฒนาการเลี้ยงสุกรเข้าสู่ระบบ Pricision agriculture ที่เหมาะสมกับเกษตรกรแต่ละระดับ รวมถึงการวิจัยวัคซีนและเวชภัณฑ์ต่างๆ โดยสถาบันการศึกษาทั้งในและต่างประเทศร่วมกับกรมปศุสัตว์ 3. มาตรการระยะยาว ได้เสนอให้กําหนดเป็นวาระแห่งชาติ ให้ประเทศไทยปลอดจากโรคปากและเท้าเปื่อย หรือควบคุมโรคได้ด้วยวัคซีนที่มีประสิทธิภาพ และสนับสนุนให้ภาคเอกชนหรือกลุ่มเกษตรกร ตั้งโรงงานผลิตวัคซีนสําหรับสัตว์ที่มีประสิทธิภาพ เพื่อใช้ในประเทศและจําหน่ายในกลุ่มอาเซียน โดยอาจอยู่ในรูป 4 P ทั้งนี้ ที่ประชุมมีมติเห็นชอบให้ฝ่ายเลขานุการดําเนินการจัดประชุมคณะกรรมการที่ปรึกษาฯ เพื่อพิจารณาความสัมพันธ์ ความเชื่อมโยง ด้านระเบียบ ข้อกฎหมายต่างๆ ที่เกี่ยวข้อง ตลอดจนความเป็นไปได้ในการดําเนินโครงการเพื่อไม่ให้ขัดกับกฎเกณฑ์ต่างๆ โดยเฉพาะกฎหมายด้านการเงินการคลังอีกครั้ง ก่อนเสนอเข้าที่ประชุมคณะกรรมการฯ อีกครั้ง ภายใน 45 วัน
นอกจากนี้ ที่ประชุมยังได้พิจารณาบุคคลผู้ได้รับการเสนอชื่อเพื่อร่วมคัดเลือกเป็นคณะกรรมการผู้ทรงคุณวุฒิ ในคณะกรรมการฯ (pig board) โดยมีผู้ถูกเสนอชื่อจํานวน 12 ท่าน จาก 7 หน่วยงาน แบ่งตามความเชี่ยวชาญได้เป็น 3 ด้านคือ 1. ด้านการผลิตสุกร จํานวน 5 ท่าน 2. ด้านปัจจัยการผลิต จํานวน 5 ท่าน 3. ด้านการตลาด จํานวน 2 ท่าน โดยที่ประชุมได้พิจารณาแล้วเห็นว่า เนื่องจากระเบียบสํานักนายกรัฐมนตรี ว่าด้วยการพัฒนาสุกรและผลิตภัณฑ์ ได้กําหนดความเชี่ยวชาญไว้หลากหลายด้าน ร่วมทั้งเรื่องการบริหาร การเงินการคลัง ด้านสิ่งแวดล้อม และด้านอื่นๆ ที่เกี่ยวข้องและเป็นประโยชน์ ต่อการพัฒนาการเลี้ยสุกร แต่มีผู้สัมัครเพียง 3 ด้านเท่านั้น จึงเห็นควรให้มีการประกาศรับสมัครบุคคลเพื่อเข้าร่วมการคัดเลือกเป็นกรรมการผู้ทรงคุณวุฒิเพิ่มเติมอีกครั้ง
รัฐบาลไทย-ข่าวทำเนียบรัฐบาล-นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้
วันจันทร์ที่ 2 พฤษภาคม 2565
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้นฟูเศรษฐกิจของประเทศ
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้นฟูเศรษฐกิจของประเทศ รวมทั้งเชิญชวนร่วมงาน “สืบศิลป์ถิ่นอีสาน ESAN DO DEE” ณ จังหวัดกาฬสินธุ์
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ตามที่กระทรวงวัฒนธรรม (วธ.) จัดงาน “ใต้ร่มพระบารมี 240 ปี กรุงรัตนโกสินทร์” ระหว่างวันที่ 20 – 24 เมษายน 2565 ณ บริเวณรอบเกาะรัตนโกสินทร์ กรุงเทพมหานคร โดยมีกิจกรรมใน 9 พื้นที่หลัก และ 20 แหล่งเรียนรู้ทางวัฒนธรรม เพื่อน้อมรําลึก ในพระมหากรุณาธิคุณและเทิดพระเกียรติพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชจักรีวงศ์ และพระมหากษัตริย์ในพระบรมราชจักรีวงศ์ทุกพระองค์ โดยมีกระแสตอบรับที่ดีจากประชาชนชาวไทยและนักท่องเที่ยวชาวต่างชาติเป็นจํานวนมาก ซึ่งสามารถสร้างการรับรู้โดยมีผู้รับชมผ่านสื่อต่าง ๆ ทั้งในและต่างประเทศ มากกว่า 19 ล้านคน มีผู้เข้าร่วมกิจกรรมตลอดการจัดงาน มากกว่า 3 แสนคน และก่อให้เกิดการกระตุ้นเศรษฐกิจ สร้างรายได้แก่ชุมชนและประเทศเป็นมูลค่ารวมกว่า 50 ล้านบาท ซึ่งเป็นการฟื้นฟูเศรษฐกิจและการท่องเที่ยวเชิงวัฒนธรรมของประเทศเป็นอย่างมาก ซึ่งรัฐบาลโดย วธ. ขอขอบคุณหน่วยงานทุกภาคส่วนที่มีส่วนร่วมในการจัดงานครั้งนี้จนประสบความสําเร็จ
นายอิทธิพล กล่าวอีกว่า วธ. ได้รายงานผลต่อคณะรัฐมนตรี (ครม.) เมื่อวันที่ 26 เมษายน 2565 ที่ผ่านมา ซึ่งในที่ประชุม พลเอก ประยุทธ์ จันทร์โอชา นายกรัฐมนตรี กล่าวชื่นชมการจัดงานดังกล่าวของ วธ. และแนะนําแนวทางการจัดงานสําหรับปี พ.ศ. 2566 ว่า วธ. ควรจัดงานและกิจกรรมด้านศิลปวัฒนธรรมในลักษณะนี้ต่อไปอย่างต่อเนื่อง และไม่จําเป็นต้องจัดงานเฉพาะวาระหรือโอกาสวันสําคัญต่าง ๆ เท่านั้น เพื่อเป็นการส่งเสริมการท่องเที่ยวเชิงวัฒนธรรมและการเรียนรู้ด้านศิลปวัฒนธรรม รวมทั้งฟื้นฟูเศรษฐกิจของประเทศไทย โดยสามารถเลือกพื้นที่ต่าง ๆ ที่มีความโดดเด่นด้านวัฒนธรรมทั้งในพื้นที่กรุงเทพมหานครและจังหวัดอื่น ๆ
ทั้งนี้ ในเดือนพฤษภาคม 2565 นี้ วธ. เตรียมจัดงานมหกรรมวัฒนธรรมแห่งชาติ วิถีถิ่น วิถีไทย “สืบศิลป์ถิ่นอีสาน ESAN DO DEE” ณ จังหวัดกาฬสินธุ์ ระหว่างวันที่ 13 – 17 พฤษภาคม 2565 เพื่อขับเคลื่อน โมเดลเศรษฐกิจใหม่ BCG และผลักดัน “Soft Power” ความเป็นไทย เช่น งานฝีมือและหัตถกรรม ศิลปะการแสดง อาหารไทย การท่องเที่ยวเชิงวัฒนธรรมและอุตสาหกรรมวัฒนธรรมที่มีศักยภาพ 5F ตามนโยบายรัฐบาล รวมถึง วธ.มีนโยบายสืบสาน รักษาและต่อยอดงานศิลปวัฒนธรรมของชาติให้คงอยู่อย่างยั่งยืน จึงมุ่งส่งเสริมและเปิดพื้นที่ให้ศิลปิน ศิลปินพื้นบ้าน ได้มีโอกาสถ่ายทอดศิลปวัฒนธรรมการแสดงและมรดกภูมิปัญญาทางวัฒนธรรมท้องถิ่นไปสู่เยาวชนและประชาชน อีกทั้งสนับสนุนการนําสินค้าผลิตภัณฑ์วัฒนธรรมไทย (CPOT) และสินค้าทางวัฒนธรรมของชุมชนคุณธรรมฯ ในจังหวัดต่าง ๆ มาสาธิตและจําหน่ายเพื่อสร้างรายได้อีกด้วย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 3 – 9 กันยายน 2564
วันศุกร์ที่ 10 กันยายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 3 – 9 กันยายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 3 – 9 กันยายน 2564 พบการกระทําผิด จํานวน 542 คดี คิดเป็นเงินค่าปรับ 7.74 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 3 – 9 กันยายน 2564) พบว่ามีการกระทําผิด จํานวน 542 คดี คิดเป็นเงินค่าปรับ 7.74 ล้านบาท โดยแยกเป็น สุรา จํานวน 300 คดี ค่าปรับ 2.22 ล้านบาท ยาสูบ จํานวน 138 คดี ค่าปรับ 2.56 ล้านบาท ไพ่ จํานวน 12 คดี ค่าปรับ 0.09 ล้านบาท น้ํามันและผลิตภัณฑ์น้ํามัน จํานวน 28 คดี ค่าปรับ 1.18 ล้านบาท น้ําหอม จํานวน 4 คดี ค่าปรับ 0.24 ล้านบาท รถจักรยานยนต์ จํานวน 48 คดี ค่าปรับ 0.85 ล้านบาท และสินค้าอื่น ๆ จํานวน 12 คดี ค่าปรับ 0.60 ล้านบาท โดยมีของกลางแยกเป็นน้ําสุรา จํานวน 977.285 ลิตร ยาสูบ จํานวน 6,814 ซอง ไพ่ จํานวน 373 สํารับ น้ํามันและผลิตภัณฑ์น้ํามัน จํานวน 33,547.000 ลิตร น้ําหอม จํานวน 396 ขวด รถจักรยานยนต์ จํานวน 57 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 9 กันยายน 2564 พบว่ามีการกระทําผิด จํานวน 23,825 คดี คิดเป็นเงินค่าปรับ 536.04 ล้านบาท โดยแยกเป็น สุรา จํานวน 13,573 คดี ค่าปรับ 122.14 ล้านบาท ยาสูบ จํานวน 6,581 คดี ค่าปรับ 256.39 ล้านบาท ไพ่ จํานวน 493 คดี ค่าปรับ 7.30 ล้านบาท น้ํามันและผลิตภัณฑ์น้ํามัน จํานวน 1,251 คดี ค่าปรับ 70.99 ล้านบาท น้ําหอม จํานวน 95 คดี ค่าปรับ 4.23 ล้านบาท รถจักรยานยนต์ จํานวน 1,297 คดี ค่าปรับ จํานวน 32.89 ล้านบาท และสินค้าอื่น ๆ จํานวน 535 คดี ค่าปรับ 42.10 ล้านบาท โดยมีของกลางแยกเป็นน้ําสุรา จํานวน 1,691,381.499 ลิตร ยาสูบ จํานวน 730,738 ซอง ไพ่ จํานวน 37,633 สํารับ น้ํามันและผลิตภัณฑ์น้ํามัน จํานวน 2,036,321.000 ลิตร น้ําหอม จํานวน 124,381 ขวด รถจักรยานยนต์ จํานวน 2,157 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัดวธ. เป็นประธานการประชุมสำนักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันอังคารที่ 16 พฤศจิกายน 2564
ปลัดวธ. เป็นประธานการประชุมสํานักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
ปลัดวธ. เป็นประธานการประชุมสํานักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันที่ ๑๖ พฤศจิกายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมสํานักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) โดยมี นางศศิฑอณร์ สุวรรณมณี ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ห้องภูสวย สวนอาหารเรือนทิพย์ จังหวัดกระบี่
รัฐบาลไทย-ข่าวทำเนียบรัฐบาล-พม. เร่งช่วยเหลือครอบครัวยายป่วยหลายโรครุมเร้า ถูกน้ำท่วมบ้านและซัดพังทั้งหลังที่จังหวัดชัยภูมิ
วันอังคารที่ 5 ตุลาคม 2564
พม. เร่งช่วยเหลือครอบครัวยายป่วยหลายโรครุมเร้า ถูกน้ําท่วมบ้านและซัดพังทั้งหลังที่จังหวัดชัยภูมิ
พม. เร่งช่วยเหลือครอบครัวยายป่วยหลายโรครุมเร้า ถูกน้ําท่วมบ้านและซัดพังทั้งหลังที่จังหวัดชัยภูมิ
วันนี้ (5 ต.ค. 64) เวลา 10.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีมีการนําเสนอข่าว คุณยายวัย 84 ปี ป่วยหลายโรครุมเร้า ถูกน้ําท่วมบ้านจนพังทั้งหลังที่จังหวัดชัยภูมิ นั้น กระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดชัยภูมิ ทีม One Home พม. จังหวัดชัยภูมิ พร้อมภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ได้ลงพื้นที่ตรวจสอบข้อเท็จจริง พบว่า คุณยายไม่ได้ประกอบอาชีพ เนื่องจากชราภาพ มีอาการหูตึง ยังไม่มีบัตรประจําตัวคนพิการ มีโรคประจําตัว ได้แก่ โรคหัวใจ โรคไขมันอุดตันเส้นเลือด โรคความดันโลหิตสูง และโรคหอบ อาศัยอยู่บ้านกับลูกสาว ลูกเขย ลูกชาย และหลานชาย 2 คน รวม 6 คน อาชีพหลักของครอบครัวประกอบอาชีพ เกษตรกรรมและรับจ้างทั่วไป รายได้ไม่แน่นอน ขณะนี้ ลูกชายยังคงมีภาวะวิตกกังวล และเป็นห่วงบ้านที่ได้รับความเสียหาย ซึ่งครอบครัวดังกล่าวประสบเหตุอุทกภัย ตั้งแต่วันที่ 25 ก.ย. 64 จนถึงปัจจุบัน น้ําท่วมบ้านได้รับความเสียหายเกือบทั้งหลัง ทําให้ประสบสภาวะยากลําบาก โดยขณะนี้อาศัยอยู่บ้านญาติ ทั้งนี้ จึงได้เร่งให้ความช่วยเหลือด้วยการมอบถุงยังชีพ หน้ากากอนามัย และผ้าห่ม เพื่อบรรเทาความเดือดร้อนในเบื้องต้น และพิจารณาช่วยเหลือเงินสงเคราะห์ครอบครัว สําหรับกรณีบ้านได้รับความเสียหายจากน้ําท่วม จะพิจารณาช่วยเหลือการปรับปรุง ซ่อมแซมที่อยู่อาศัยของผู้สูงอายุ นอกจากนี้ กระทรวง พม. ยังได้บูรณาการหน่วยงานที่เกี่ยวข้องให้การช่วยเหลืออย่างครบวงจร ทั้งเรื่องการดูแลสุขภาพของคุณยาย การส่งเสริมอาชีพ การสร้างรายได้ของสมาชิกในครอบครัว ส่งเสริมเรื่องการศึกษาของหลาน โดยมีการจัดเก็บข้อมูลกลุ่มเปราะบางรายครัวเรือน และนําข้อมูลเข้าบันทึกในสมุดพกครอบครัว ตามโครงการบูรณาการพัฒนาคุณภาพชีวิตกลุ่มเปราะบางรายครัวเรือน ซึ่งจะมีเจ้าหน้าที่กระทรวง พม. และ อพม. ติดตามให้การช่วยเหลือดูแลอย่างต่อเนื่องรวมทั้งเทศบาลตําบลลุ่มลําชี จะติดตามให้ความช่วยเหลือต่อไป
นางพัชรีกล่าวเพิ่มเติมว่า สําหรับกลุ่มเปราะบาง และประชาชนที่กําลังประสบปัญหาความเดือดร้อนจากอุทกภัย สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
วันจันทร์ที่ 4 ตุลาคม 2564
ประกาศ ขสมก. ประจําวันที่ 4 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
ประกาศ ขสมก. ประจําวันที่ 4 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
1)​ พนักงานขับรถโดยสารปรับอากาศ สาย 522 เพศชาย อายุ 41 ปี
2) พนักงานเก็บค่าโดยสารรถปรับอากาศ สาย A3 เพศหญิง อายุ 37 ปี
รัฐบาลไทย-ข่าวทำเนียบรัฐบาล-ปลัด สธ. วางศิลาฤกษ์ อาคารจิตเวช รพ.สวรรค์ประชารักษ์แห่งใหม่ จ.นครสวรรค์
วันจันทร์ที่ 7 มีนาคม 2565
ปลัด สธ. วางศิลาฤกษ์ อาคารจิตเวช รพ.สวรรค์ประชารักษ์แห่งใหม่ จ.นครสวรรค์
ปลัดกระทรวงสาธารณสุข วางศิลาฤกษ์อาคารจิตเวช โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์ เพิ่มศักยภาพรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3
ปลัดกระทรวงสาธารณสุข วางศิลาฤกษ์อาคารจิตเวช โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์ เพิ่มศักยภาพรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3 ให้ผู้ป่วยได้รับการดูแลที่สะดวก รวดเร็ว ปลอดภัย และยังคงคุณค่าความเป็นมนุษย์
วันนี้ (7 มีนาคม 2565) ที่โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นางรัจริน วงศ์รจิต นายกสมาคมแม่บ้านสาธารณสุขแพทย์หญิงอัมพร เบญจพลพิทักษ์ อธิบดีกรมสุขภาพจิต แพทย์หญิงวิพรรณ สังคหะพงศ์ผู้ตรวจราชการ กระทรวงสาธารณสุข เขตสุขภาพที่ 3 และคณะ ร่วมพิธีวางศิลาฤกษ์อาคารจิตเวช 2 ชั้น โดยนายแพทย์เกียรติภูมิกล่าวว่า โรงพยาบาลสวรรค์ประชารักษ์แห่งใหม่ ขณะนี้ดําเนินการก่อสร้างไปแล้วกว่าร้อยละ 80 และมีแผนที่จะย้ายโรงพยาบาลฯ ในเดือนสิงหาคม 2565 นี้ จะสามารถรองรับผู้มาใช้บริการได้เฉลี่ย 3,000 คนต่อวัน ครอบคลุมพื้นที่เขตสุขภาพที่ 3 จํานวน 5 จังหวัด ได้แก่ นครสวรรค์ กําแพงเพชร พิจิตร อุทัยธานี และชัยนาท รวมถึงจังหวัดใกล้เคียง ช่วยลดการเดินทางไปรักษาที่กรุงเทพฯ ของผู้ป่วยได้
นายแพทย์เกียรติภูมิ กล่าวต่อว่า นอกจากการพัฒนาโรงพยาบาลสวรรค์ประชารักษ์ให้มุ่งสู่การเป็นศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุ และการปลูกถ่ายอวัยวะแล้ว ยังเพิ่มศักยภาพการให้บริการครอบคลุมด้านอื่นๆ ด้วย โดยด้านสุขภาพจิตปัจจุบันมีผู้ป่วยมารับบริการเฉลี่ยถึง 130 คนต่อวัน จึงมีแผนสร้างอาคารจิตเวชโดยเฉพาะ เพื่อรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3 และพื้นที่ใกล้เคียง ให้สามารถเข้าถึงบริการที่มีคุณภาพ สะดวก รวดเร็ว แบบไร้รอยต่อ ช่วยลดค่าใช้จ่ายในการเดินทาง และที่สําคัญคือ ผู้ป่วยได้รับการดูแลที่ปลอดภัยและคืนคุณค่าความเป็นมนุษย์ ลดปัญหาผู้ป่วยที่มีพฤติกรรมก้าวร้าว รุนแรง ทําให้ชุมชนและสังคมปลอดภัยยิ่งขึ้น
สําหรับอาคารจิตเวช เป็นอาคาร 2 ชั้น ได้รับความเมตตาจากพระเทพมงคลโสภณ (โสภณ อุทัยธรรม)เจ้าคณะภาค 17-18 (ธรรมยุต)เจ้าอาวาสวัดเสนาสนารามราชวรวิหารจังหวัดพระนครศรีอยุธยา ร่วมกับ นางไพลิน พรปิยะรัศมี บริจาคเงินจํานวน 15 ล้านบาท และประชาชนผู้มีจิตศรัทธาร่วมกันบริจาคอีก 3 ล้านบาท รวมงบประมาณก่อสร้างทั้งสิ้น 18 ล้านบาท ชั้นที่ 1 เป็นห้องตรวจผู้ป่วยนอก ชั้นที่ 2 เป็นหอผู้ป่วยจํานวน 24 เตียงใช้ระยะเวลาก่อสร้าง 1 ปี จะแล้วเสร็จในปี 2566
************************************** 7 มีนาคม 2565
รัฐบาลไทย-ข่าวทำเนียบรัฐบาล-ปลัด วธ. ร่วมพิธีลงนามบันทึกข้อตกลงความร่วมมือ เรื่อง การกำกับดูแลการนำเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส
วันพุธที่ 1 กันยายน 2564
ปลัด วธ. ร่วมพิธีลงนามบันทึกข้อตกลงความร่วมมือ เรื่อง การกํากับดูแลการนําเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส
พิธีลงนามบันทึกข้อตกลงความร่วมมือ เรื่อง การกํากับดูแลการนําเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ผ่านระบบ Zoom
วันที่ ๓๑ สิงหาคม ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม และนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ร่วมพิธีลงนามบันทึกข้อตกลงความร่วมมือ เรื่อง การกํากับดูแลการนําเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ผ่านระบบ Zoom โดยมี นางจินตนา จันทร์บํารุง อธิบดีกรมกิจการสตรีและสถาบันครอบครัว นายไตรรัตน์ วิริยะศิริกุล รองเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รักษาการแทน เลขาธิการ กสทช.) รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) และนางพิไลพรรณ สมบัติศิริ นายกสยามสมาคม ในพระบรมราชูปถัมภ์ ผู้บริหาร และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-เร่งช่วยเหลือเกษตรกรผู้ปลูกกล้วยไม้
วันอังคารที่ 22 มิถุนายน 2564
เร่งช่วยเหลือเกษตรกรผู้ปลูกกล้วยไม้
ก.เกษตรฯ เร่งช่วยเหลือเกษตรกรผู้ปลูกกล้วยไม้ที่ได้รับผลกระทบจากโควิด-19
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ผ่านระบบ Zoom Cloud Meeting ณ ห้องประชุมกระทรวงเกษตรและสหกรณ์ เพื่อร่วมพิจารณาการช่วยเหลือเกษตรผู้ปลูกเลี้ยงกล้วยไม้ โดยที่ประชุมมีมติเห็นชอบการช่วยเหลือเกษตรกรผู้ปลูกเลี้ยงกล้วยไม้ โดยใช้งบประมาณภายใต้ พรก. ให้อํานาจกระทรวงการคลังกู้เงิน เพื่อแก้ไขเยียวยาเกษตรกรผู้ปลูกเลี้ยงกล้วยไม้ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)
นอกจากนี้ ที่ประชุมได้มีมติเพิ่มเติมให้มีคณะทํางานศึกษาแนวทางการช่วยเหลือเกษตรกรผู้ปลูกเลี้ยงกล้วยไม้ โดยใช้งบประมาณภายใต้พระราชกําหนดให้อํานาจกระทรวงการคลังกู้เงิน เพื่อแก้ไขปัญหาเยียวยาเกษตรกรผู้ปลูกเลี้ยงกล้วยไม้ที่ได้รับผลกระทบจากการแพร่ระบาดของโรคโควิด-19 ซึ่งที่ประชุมได้มอบหมายนายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ เป็นประธานคณะทํางานฯ และมอบหมายฝ่ายเลขาฯ จัดทําคําสั่งคณะทํางานฯ เพื่อพิจารณาหลักเกณฑ์การช่วยเหลือเกษตรกรผู้ปลูกเลี้ยงกล้วยไม้ต่อไป
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 3 ธันวาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 2 ธันวาคม 2564 โครงการคนละครึ่ง ระยะที่ 3 และโครงการยิ่งใช้ยิ่งได้ มีความคืบหน้า ดังนี้
โครงการคนละครึ่ง ระยะที่ 3 มีผู้ใช้สิทธิสะสมจํานวน 26.22 ล้านราย จากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 184,823.7 ล้านบาท แบ่งเป็นเงินที่ประชาชนจ่ายสะสม 93,934.0 ล้านบาท และรัฐร่วมจ่ายสะสม 90,889.7 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 73,061.3 ล้านบาท ร้านธงฟ้า 29,910.5 ล้านบาท ร้าน OTOP 8,876.6 ล้านบาท ร้านค้าทั่วไป 69,616 ล้านบาท ร้านบริการ 3,162.5 ล้านบาท และกิจการขนส่งสาธารณะ 196.8 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจํานวน 91,952 คน จากผู้ได้รับสิทธิจํานวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,718 ล้านบาท มีมูลค่าการใช้จ่ายสะสมที่นํามาคํานวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 194.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 179.6 ล้านบาท ร้านธงฟ้า 198.8 ล้านบาท ร้าน OTOP 412.9 ล้านบาท ร้านค้าทั่วไป 2,982.6 ล้านบาท และร้านบริการ 139 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 3 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 2,657.7 ล้านบาท แบ่งเป็นเงินที่ประชาชนใช้จ่าย 1,372.2 ล้านบาท และรัฐร่วมจ่าย 1,285.5 ล้านบาท สําหรับโครงการยิ่งใช้ยิ่งได้มีการใช้จ่ายสะสมกว่า 2 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนกว่า 79,000 ราย
ประชาชนสามารถใช้จ่ายโครงการคนละครึ่ง ระยะที่ 3 หรือใช้จ่ายในส่วน e-Voucher สําหรับโครงการยิ่งใช้ยิ่งได้ ได้จนถึงวันที่ 31 ธันวาคม 2564
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้ที่ จังหวัดสกลนคร จังหวัดปทุมธานี จังหวัดสมุทรปราการ จังหวัดนครพนม และจังหวัดบึงกาฬ ในระหว่างวันที่ 6 – 9 กรกฎาคม 2565ผู้ร่วมงานจะไม่ถูกดำเนินคดี
วันพุธที่ 6 กรกฎาคม 2565
กยศ. ร่วมจัดมหกรรมไกล่เกลี่ยหนี้ที่ จังหวัดสกลนคร จังหวัดปทุมธานี จังหวัดสมุทรปราการ จังหวัดนครพนม และจังหวัดบึงกาฬ ในระหว่างวันที่ 6 – 9 กรกฎาคม 2565ผู้ร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยหนี้สินครัวเรือนที่ จังหวัดสกลนคร จังหวัดปทุมธานี จังหวัดสมุทรปราการ จังหวัดนครพนม และจังหวัดบึงกาฬ ในระหว่างวันที่ 6 – 9 กรกฎาคม 2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนที่ จังหวัดสกลนคร จังหวัดปทุมธานี จังหวัดสมุทรปราการ จังหวัดนครพนม และจังหวัดบึงกาฬ ในระหว่างวันที่ 6 – 9 กรกฎาคม 2565 ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงิน ให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน
• วันพุธที่ 6 กรกฎาคม 2565 ณ โรงแรมพีซี แกรนด์พาเลซ อําเภอเมือง จังหวัดสกลนคร
• วันพฤหัสบดีที่ 7 กรกฎาคม 2565 ณ หอประชุม Diamond Hall อาคาร A3 ชั้น 5 มหาวิทยาลัยกรุงเทพ วิทยาเขตรังสิต จังหวัดปทุมธานี
• วันศุกร์ที่ 8 กรกฎาคม 2565
- ณ สํานักงานเทศบาลตําบลบางปู จังหวัดสมุทรปราการ
- ณ มหาวิทยาลัยนครพนม อาคารศรีโคตรบูรณ์ จังหวัดนครพนม
- ณ โรงแรม เดอะ วัน บึงกาฬ จังหวัดบึงกาฬ
• วันเสาร์ที่ 9 กรกฎาคม 2565 ณ วิทยาลัยเทคนิคสมุทรสาคร จังหวัดสมุทรสาคร
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดีหากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-โฆษกรัฐบาลสวนฝ่ายค้านปากอย่างใจอย่าง ชี้งบ 66 จำเป็นต่อการขับเคลื่อนประเทศ เหน็บถ้ามองว่าไม่ดี ให้ประกาศว่าได้เป็นรัฐบาลจะลดงบฯ บำนาญและสวัสดิการข้าราชการลง ประชาชนจะได้ตัดสินใจ
วันจันทร์ที่ 30 พฤษภาคม 2565
โฆษกรัฐบาลสวนฝ่ายค้านปากอย่างใจอย่าง ชี้งบ 66 จําเป็นต่อการขับเคลื่อนประเทศ เหน็บถ้ามองว่าไม่ดี ให้ประกาศว่าได้เป็นรัฐบาลจะลดงบฯ บํานาญและสวัสดิการข้าราชการลง ประชาชนจะได้ตัดสินใจ
โฆษกรัฐบาลสวนฝ่ายค้านปากอย่างใจอย่าง ชี้งบ 66 จําเป็นต่อการขับเคลื่อนประเทศ เหน็บถ้ามองว่าไม่ดี ให้ประกาศว่าได้เป็นรัฐบาลจะลดงบฯ บํานาญและสวัสดิการข้าราชการลง ประชาชนจะได้ตัดสินใจ
วันที่ 30 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า รัฐบาลจัดงบปี 66 ไม่ตอบโจทย์ปีแห่งการฟื้นฟูประเทศว่า คําพูดและพฤติกรรมของฝ่ายค้านย้อนแย้งกันเอง ปากบอกว่าตัองจัดสรรงบประมาณให้ตอบโจทย์การฟื้นฟูประเทศ แต่พฤติกรรมที่แสดงออกมานั้น กลับประกาศจะคว่ํา พรบ.งบประมาณตั้งแต่ยังไม่ทันได้อภิปรายด้วยซ้ํา ทั้งหมดก็เพื่อหวังจะคว่ํารัฐบาล เผื่อว่าพรรคร่วมฝ่ายค้านจะได้มีโอกาสกลับมาเป็นรัฐบาลอีกครั้ง ดังนั้น เชื่อว่าประชาชนทราบดีว่าฝ่ายค้านจริงใจกับประชาชนจริงหรือไม่ และควรจะให้โอกาสได้เข้ามาบริหารประเทศหรือไม่ ทั้งนี้ งบประมาณส่วนใหญ่ฝ่ายค้านก็ทราบดีว่าถูกใช้ไปกับงบฯ บํานาญและสวัสดิการข้าราชการ ซึ่งเป็นแบบนี้มาทุกรัฐบาล แต่กลับไม่ยอมอธิบายให้ประชาชนเข้าใจ เลือกที่จะพูดความจริงครึ่งเดียว เพื่อเรียกคะแนนนิยมให้กับตัวเอง โดยไม่ได้สนใจว่าหน่วยงานต่าง ๆ และประชาชนกําลังรอเม็ดเงินตรงนี้อยู่เพื่อไปบรรเทาความเดือดร้อนให้กับพวกเขา
นายธนกรกล่าวอีกว่า ร่าง พ.ร.บ.งบประมาณ ปี 2566 วงเงิน 3.18 ล้านล้านบาท ที่จะมีการอภิรายในสภาฯ ระหว่างวันที่ 31 พ.ค.- 2 มิ.ย.นี้ เฉพาะโครงการที่จะนําไปสู่การแก้ปัญหาความยากจนแบบพุ่งเป้างบประมาณรวม 2.7 แสนล้านบาท เกี่ยวข้อง 14 กระทรวง 265 โครงการ นอกจากนี้ ยังมีเรื่องของการฟื้นฟูเศรษฐกิจและสังคมในช่วงหลังการแพร่ระบาดโควิด-19 ซึ่งครอบคลุมด้านความมั่นคง การสร้างความสามารถทางการแข่งขัน การพัฒนาและเสริมสร้างศักยภาพทรัพยากรมนุษย์ การสร้างโอกาสและความเสมอภาคทางสังคม การสร้างการเติบโตบนคุณภาพชีวิตที่เป็นมิตรต่อสิ่งแวดล้อม ยืนยันว่า รัฐบาลจะใช้งบประมาณให้เกิดประสิทธิภาพและประโยชน์สูงสุดเพื่อบ้านเมือง
“ถ้าฝ่ายค้านคิดว่าการจัดสรรงบประมาณส่วนใหญ่เพื่อใช้กับงบฯ บํานาญและสวัสดิการข้าราชการนั้นเป็นเรื่องที่ผิด ก็ขอให้ประกาศไปเลยว่าถ้าฝ่ายค้านได้เป็นรัฐบาลจะลดงบประมาณส่วนนี้ลงครึ่งหนึ่งหรือจะมากกว่านี้ก็ว่าไปเลย ถ้าหากมองว่าการดูแลข้าราชการถือว่าเป็นยาขม ก็ประกาศให้ชัด ข้าราชการและประชาชนจะได้ช่วยกันคิดว่า การที่มีฝ่ายค้านที่คอยแต่ขวางให้การทํางานไม่คล่องตัวนั้น ประชาชนควรจะให้บทเรียนอย่างไร แต่รัฐบาลยืนยันว่า เม็ดเงินส่วนนี้สําคัญสําหรับการขับเคลื่อนประเทศ เพราะการท่องเที่ยวกําลังจะกลับมา การเร่งฉีดวัคซีนให้ประชาชนให้มากที่สุดยังสําคัญ ซึ่งขณะนี้น้ํากําลังขึ้น รัฐบาลจึงเตรียมกระบวยขนาดใหญ่ไว้รีบตัก แต่ฝ่ายค้านต่างหากที่คอยรั้งกระบวยไว้ทุกครั้งที่รัฐบาลกําลังจะตักน้ํา” นายธนกร กล่าว